smcproject/ml-wiki-sentences huggingface dataset:
1810-1811 നും ഇടയിൽ ഫ്രാൻസിസ്കോ ഗോയയോ അല്ലെങ്കിൽ അദ്ദേഹത്തിന്റെ സ്റ്റുഡിയോയോ ചിത്രീകരിച്ച നടി അന്റോണിയ സറേറ്റിന്റെ ചിത്രമാണ് പോർട്രയിറ്റ് ഓഫ് ഡോണ അന്റോണിയ സറേറ്റ്.
ഇത് ഒരു ഓട്ടോഗ്രാഫ് സൃഷ്ടിയാണെങ്കിൽ, റഷ്യൻ ശേഖരത്തിൽ ഗോയ വരച്ച ഒരേയൊരു ചിത്രമാണിത്.
മരണശേഷം 1811-ൽ അന്റോണിയ സറേറ്റിന്റെ മകൻ അന്റോണിയോ ഗിൽ വൈ സറേറ്റ് ഈ ചിത്രം ചിത്രീകരിക്കാൻ നിയോഗിച്ചതായി കരുതുന്നു.
1805-ൽ ഗോയ ചിത്രീകരിച്ച അവരുടെ വലിയ ചായാചിത്രത്തിന്റെ പുനർനിർമ്മാണത്തിന് ഇത് കാരണമായി.
ഈ ചിത്രം ന്യൂയോർക്ക് സിറ്റിയിൽ വിറ്റെങ്കിലും 1900 വരെ ചിത്രം സ്പെയിനിൽ തുടർന്നു.
ചിക്കാഗോയിലെ ഡിപ്പാർട്ട്മെന്റ്-സ്റ്റോർ മാഗ്നറ്റായ മാർഷൽ ഫീൽഡിന്റെ അവകാശിയിൽ നിന്ന് 60,000 ഡോളറിന് നോഡ്ലർ ഗാലറി ഏറ്റെടുക്കുന്നതിന് മുമ്പ് ഈ ചിത്രം വിവിധ ഡീലർമാരിലൂടെയും ഉടമകളിലൂടെയും കടന്നുപോയി.
ആ ഗാലറിയുടെ ഉടമ അർമാൻഡ് ഹാമർ ആയിരുന്നു.
പിന്നീട് ലിച്ചെൻസ്റ്റൈൻ സ്വാധീനം ഉപയോഗിച്ച് ചിത്രം 160,000 ഡോളറിന് അർമാൻഡ് ഹാമർ ഫൗണ്ടേഷന് വിറ്റു.
ഇത് 1,000,000 ഡോളർ ആണെന്ന് അവകാശപ്പെട്ടു കൊണ്ട് 1972-ൽ ഹാമർ ഹെർമിറ്റേജിന് സംഭാവന ആയി നൽകി.
പുറത്തേക്കുള്ള കണ്ണികൾ https://www.hermitagemuseum.org/wps/portal/hermitage/digital-collection/01.
+Paintings/32811/?lng=en http://www.encyclopedia.com/topic/Armand_Hammer.aspx http://www.nytimes.com/1996/10/14/books/armand-hammer-s-maze-of-skulduggery.html http://blogs.artinfo.com/lacmonfire/2011/11/06/j-edgar-hoover-and-the-armand-hammer-files/ Janis A. Tomlinson, Goya: Images of Women , page 204 Bavilsky, The inability to travel New World - Issues 5-6 - Page 89
പോർട്രയിറ്റ് ഓഫ് എ ലേഡി ഇൻ വൈറ്റ് ഇംഗ്ലീഷ് വിലാസം https://ml.wikipedia.org/wiki/Portrait_of_a_Lady_in_White
1561-ൽ ടിഷ്യൻ വെസല്ലി ചിത്രീകരിച്ച വെളുത്ത വസ്ത്രം ധരിച്ച മാന്യയുവതിയെന്നു തോന്നുന്ന ഒരു അപരിചിതയായ സ്ത്രീയുടെ ചിത്രമാണ് പോർട്രയിറ്റ് ഓഫ് എ ലേഡി ഇൻ വൈറ്റ് .
ഈ യുവതി ചിത്രകാരന്റെ കുടുംബാംഗങ്ങളിൽ ആരെങ്കിലും ആകാമെന്നും ഊഹിക്കുന്നു.
ഇപ്പോൾ ഡ്രെസ്ഡനിലെ ജെമാൽഡെഗാലറി ആൾട്ടെ മീസ്റ്ററിൽ ആണ് ഈ ചിത്രം സൂക്ഷിച്ചിരിക്കുന്നത്.
പോർട്രയിറ്റ് ഓഫ് പൗളിൻ ഹബ്നർ ഇംഗ്ലീഷ് വിലാസം https://ml.wikipedia.org/wiki/Portrait_of_Pauline_H%C3%BCbner
ജൂലിയസ് ഹബ്നറിന്റെ കാൻവാസ് പോർട്രെയ്റ്റിലെ അദ്ദേഹത്തിൻറെ പുതിയ ഭാര്യ പൌളിൻ ഷാർലോട്ടിൻറെ ഒരു എണ്ണച്ചായാച്ചിത്രം ആണ് പോർട്രയിറ്റ് ഓഫ് പൗളിൻ ഹബ്നർ.
(née Bendemann).
1829-ൽ അവരുടെ വിവാഹം കഴിഞ്ഞപ്പോൾ ഈ ചിത്രം സൃഷ്ടിച്ചു.
ഡസ്സെൽഡോർഫ് സ്കൂൾ ഓഫ് പെയിൻറിംഗിലാണ് ഈ ചിത്രം സൂക്ഷിച്ചിരുന്നത്.
ഇപ്പോൾ ബർലിനിലെ ആൽറ്റെ നാഷണൽ ഗാലറിയിലാണ് ഈ ചിത്രം കാണപ്പെടുന്നത്.
പോർട്രയിറ്റ് ഓഫ് എ സീറ്റെഡ് വുമൺ ഇംഗ്ലീഷ് വിലാസം https://ml.wikipedia.org/wiki/Portrait_of_a_Seated_Woman
ഡച്ച് ചിത്രകാരനായിരുന്ന നിക്കോളാസ് മേസ് വരച്ച എണ്ണച്ചായാ ചിത്രമാണ് പോർട്രയിറ്റ് ഓഫ് എ സീറ്റെഡ് വുമൺ.
ചിത്രം പൂർത്തിയാക്കിയ തീയതി അജ്ഞാതമാണ്.
ചിത്രം 1653 ലേതാണെന്നാണ് മെയ്സ് ആദ്യമായി രേഖപ്പെടുത്തിയത്.
റെംബ്രാൻഡിന്റെ ശിഷ്യനായ മെയ്സ് ബൈബിൾപരവും പൗരാണികസങ്കൽപ്പമുളള   
വിഷയങ്ങൾ, സാമാന്യജീവിതചിത്രീകരണങ്ങൾ എന്നിവയുടെ ചിത്രകാരനായും ഛായാചിത്രകാരനായും ഔദ്യോഗിക ജീവിതം ആരംഭിച്ചു.
1693-ൽ അദ്ദേഹം അന്തരിച്ചു.
112,5 x 91,5 സെന്റിമീറ്റർ വലിപ്പമുള്ള ചിത്രം നിലവിൽ ആന്റ്‌വെർപ്പിലെ റോയൽ മ്യൂസിയം ഓഫ് ഫൈൻ ആർട്‌സിൽ പ്രദർശിപ്പിച്ചിരിക്കുന്നു.
പോർട്രയിറ്റ് ഓഫ് എ വുമൺ ആസ് ജൂഡിത്ത് ഇംഗ്ലീഷ് വിലാസം https://ml.wikipedia.org/wiki/Portrait_of_a_Woman_as_Judith
1590-1595 നും ഇടയിൽ അഗോസ്റ്റിനോ കാരാച്ചി വരച്ച ഒരു എണ്ണച്ചായാചിത്രമാണ് പോർട്രയിറ്റ് ഓഫ് എ വുമൺ ആസ് ജൂഡിത്ത്.
ഇപ്പോൾ ഒരു സ്വകാര്യ ശേഖരത്തിലാണ് ഈ ചിത്രം.
ഇതിൽ ചുവടെ ഇടത് വശത്ത് A. CAR.
BON.
( അഗോസ്റ്റിനോ കാരാച്ചി , ബോളോണ്യക്കാരൻ) എന്ന് ഒപ്പിട്ടിരിക്കുന്നു.
1985-ൽ  ഓസ്ട്രേലിയൻ കലാചരിത്രകാരി ജെയ്‌നി ആൻഡേഴ്സൺ ഈ ചിത്രം കണ്ടെടുത്ത് അതിൻറെ പ്രതീകാത്മകത വിശദീകരിച്ച്  കലാവിപണിയിലെത്തിക്കും വരെ ഈ ചിത്രം നഷ്ടപ്പെട്ട ചിത്രങ്ങളുടെ പട്ടികയിലായിരുന്നു.
ഒളിംപിയ ലൂണയെ (1592-ൽ അന്തരിച്ചു) ബൈബിൾ കഥാപാത്രമായ ജൂഡിത്തായും ഭർത്താവ് മെൽക്യോർ സോപിയോയെ ( 1544 - 1634 ) ഹോളോഫെർണസായും (ഛേദിക്കപ്പെട്ട ശിരസ്) ചിത്രീകരിച്ചിരിക്കുന്നുവെന്ന് ആൻഡേഴ്സൺ വാദിക്കുന്നു.
മെൽക്യോർ സോപിയോ സഹസ്ഥാപകനായിരുന്ന ബോളോണ്യയിലെ കലാകാരന്മാരുടെ കൂട്ടായ്മയിൽ (ബൊലോണ്യ അക്കാദമിയ ഡീ ജെലാറ്റി) അഗസ്റ്റിനോയും അംഗമായിരുന്നിരിക്കാം എന്നാണ് അനുമാനിക്കപ്പെടുന്നത്.
നിരവധി പഴയ രേഖകളിൽ  ആൻഡേഴ്സൺ തൻറെ വാദങ്ങളെ സ്ഥിരീകരിക്കുന്ന തെളിവുകൾ കണ്ടെത്തി.
ഇതിൽ പ്രധാനമായത് 1603 ജനുവരിയിൽ അഗോസ്റ്റിനോയുടെ ശവസംസ്കാര ചടങ്ങിൽ (അദ്ദേഹം മരിച്ച് ഏകദേശം ഒരു വർഷത്തിനുശേഷം) ബൊലോണ്യയിലെ കമ്പനി ഓഫ് പെയിന്റേഴ്സിന്റെ നോട്ടറി ലൂസിയോ ഫാബെറി (അല്ലെങ്കിൽ ഫാബെറിയോ), ചെയ്ത പ്രഭാഷണമായിരുന്നു.
ഇതേക്കുറിച്ച് പിന്നീട് കാർലോ സിസേർ മാൽവാസിയ ഫെൽസിനാ പിട്രിസ് എന്ന പുസ്തകത്തിൽ ശവസംസ്കാരത്തെക്കുറിച്ചുള്ള അധ്യായത്തിൽ വിവരിച്ചിട്ടുണ്ട്.
ഒളിംപിയയുടെ മരണശേഷമാണ് ചിത്രം വരയ്ക്കപ്പെട്ടതെന്ന് ഫേബെറി പ്രസ്താവിക്കുന്നുവെന്ന് മെൽവസിയ രേഖപ്പെടുത്തുന്നു.
" ഒരു വ്യക്തി ജീവിച്ചിരിക്കെ ആ വ്യക്തിയുടെ ചിത്രം വരയ്ക്കുക എന്നത്  ഒരു വലിയ പ്രവൃത്തിയാണെങ്കിൽ, ആ വ്യക്തി ഇല്ലാതിരിക്കുമ്പോൾ അത് ചെയ്യുന്നത് എത്ര വലിയ പ്രവൃത്തിയാണ്.  തീർച്ചയായും ഏറ്റവും മഹത്തായതും അതിശയകരവുമാണ്. മരിച്ചു മണ്ണടിഞ്ഞുപോയ, ഒരിക്കലും കണ്ടിട്ടില്ലാത്ത  ഒരദൃശ്യവ്യക്തിയെ  മറ്റുള്ളവരുടെ വിവരണങ്ങളിൽനിന്ന്  പൂർണ്ണമായും ലളിതമായും ...ഒരു ചിത്രമോ മുദ്രയോ ഇല്ലാതെ വരയ്ക്കുക.   ഭർത്താവ് സോപിയോയുടെ വിവരണങ്ങൾക്കനുസൃതമായി അഗോസ്റ്റിനോ കാരാച്ചി,  സോപ്പിയോയുടെ ഭാര്യ ഒളിംപിയ ലൂണയുടെ ഛായാചിത്രം വരച്ചുണ്ടാക്കി. . മെൽ‌ക്യോർ സോപ്പിയോ എന്ന മികച്ച വ്യക്തിയുടെ ഭാര്യയായിരുന്നു ഒളിംപിയ ലൂണ " പെയിന്റിംഗിനെ താൻ ഏറെ വിലമതിക്കുന്നുവെന്നും അതിനായി ഒരു ഗീതകം  സമർപ്പിക്കുന്നുവെന്നും സോപിയോ പറഞ്ഞതായും ആ ഗീതകം, ഫേബെറി തന്റെ പ്രസംഗത്തിൽ പൂർണ്ണമായും ഉദ്ധരിക്കുകയുണ്ടായി എന്നും മെൽവസിയ കൂട്ടിച്ചേർക്കുന്നുണ്ട്.
ബാരെൻ ദ്വീപ് (ഇന്ത്യ) ഇംഗ്ലീഷ് വിലാസം https://ml.wikipedia.org/wiki/Barren_Island
ഇന്ത്യയിലെ ഒരേയൊരു സജീവ അഗ്നിപർവ്വതമാണ് ആൻഡമാൻ സമുദ്രത്തിലെ ആൻഡമാൻ-നിക്കോബാർ ദ്വീപസമൂഹത്തിലുൾപ്പെട്ട ബാരൻ ദ്വീപ്.
പത്തു ചതുരശ്ര കിലോമീറ്റർ വിസ്തൃതിയിൽ ഏകദേശ വൃത്താകാരത്തിൽ 12°16′N 93°51′E ﻿ / ﻿ 12.267°N 93.850°E ﻿ / 12.267; 93.850 സ്ഥിതിചെയ്യുന്ന ബാരെൻ ദ്വീപുതന്നെയാണ്, തെക്കനേഷ്യാ പ്രദേശത്തിൽ സ്ഥിരീകരിക്കപ്പെട്ട ഒരേയൊരു സജീവ അഗ്നിപർവ്വതവും .
ഈ അഗ്നിപർവ്വതത്തിന് 18 ലക്ഷം (1.8 മില്യൺ) വർഷങ്ങളുടെ പഴക്കം നിർണ്ണയിക്കപ്പെട്ടിട്ടുണ്ട്.
ഭൂഘടന 1885-ലെ ഒരു ഭൂപടം
സമുദ്രനിരപ്പിൽ നിന്നും 354 മീറ്റർ ഉയരമുള്ള ഈ ദ്വീപ് സമുദ്രത്തിന്റെ അടിത്തട്ടിൽ നിന്നും 2250 മീറ്റർ ഉയരമുള്ള ഒരു സമുദ്രാന്തര അഗ്നിപർവ്വതത്തിന്റെ മുകൾഭാഗമാണ്.
ജനവാസം തീരെയില്ലാത്തെ ഈ ദ്വീപിന് ഏകദേശം 3 കിലോ മീറ്ററോളം വീതിയുണ്ട്.
രണ്ടു കിലോമീറ്ററോളം വീതിയുള്ള ഇതിന്റെ കാൽഡെറയ്ക്ക് 250 മുതൽ 350 മീറ്റർ വരെ പൊക്കവുമുണ്ട്.
അഗ്നിപർവ്വത മുഖം കടലിലേക്കു തുറക്കുന്നത് പടിഞ്ഞാറു ഭാഗത്തേക്കാണ്.
ദ്വീപിന്റെ കിഴക്കു വശത്ത് ചെറു ശുദ്ധജല നീരുറവകളും കാണപ്പെടുന്നു.
സ്ഥാനം ആൻഡമാൻ നിക്കോബാർ ദ്വീപുകളുടെ ഒരു വിഗഹവീക്ഷണവും ബാരെൻ ദ്വീപിന്റെ സ്ഥാനവും (ചുവന്ന വൃത്തം)
ഇന്ത്യൻ യൂണിയന്റെ കേന്ദ്രഭരണ പ്രദേശമായ ആൻഡമാൻ നിക്കോബാർ ദ്വീപസമൂഹത്തിന്റെ ഭാഗമാണ് ബാരെൻ ദ്വീപ്.
ഇത് ഭരണ കേന്ദ്രമായ പോർട്ട് ബ്ലെയറിന്റെ വടക്കു കിഴക്കു ഭാഗത്ത്, ഏകദേശം 135 കി.
മീ ( 84 മൈൽ) അകലെയായി ഈ ദ്വീപു സ്ഥിതി ചെയ്യുന്നു.
ഇന്ത്യാ-മ്യാന്മാർ ടെക്ടോണിക് പ്ലേറ്റുകളുടെ അതിർത്തിയിലുള്ള ഭൂകമ്പപ്രഭവ കേന്ദ്രത്തിന്റെ മധ്യത്തിലായാണ് ഈ അഗ്നിപർവ്വതം നിൽക്കുന്നത്.
ഇന്ത്യയുടെ തീരദേശ രക്ഷാസേനയുടെയും നാവിക സേനയുടെയും നാവിക വാഹനങ്ങൾക്കു മാത്രമാണ് നിലവിൽ ഈ ദ്വീപിലേക്ക് എത്തിച്ചേരാൻ അനുവാദമുള്ളത്.
പോർട്ട് ബ്ലെയറിൽ നിന്നും പ്രത്യേകം ചാർട്ടു ചെയ്ത ബോട്ടുകൾ വഴി ബാരെൻ ദ്വീപിൽ എത്തിച്ചേരാം.
പക്ഷേ ഇന്ത്യൻ വനം വകുപ്പിന്റെ പ്രത്യേക അനുമതിയോടെ മാത്രമേ ഇവിടം സന്ദർശിക്കാൻ കഴിയൂ.
വിദേശികൾക്കു ബോട്ടുകളിൽ തീരം വരെ എത്താനുള്ള അനുമതിയേ ഉള്ളൂ, ദ്വീപിൽ ഇറങ്ങാനുള്ള അനുമതി ഇല്ല.
പോർട്ട് ബ്ലെയറിൽ നിന്നും ദ്വീപിലേക്ക് എത്തിച്ചേരാൻ ഏകദേശം അഞ്ചോ ആറോ മണിക്കൂർ എടുക്കും.
ജീവൻ
ബാരെൻ എന്ന പേരിന്റെ അർഥം തരിശായിക്കിടക്കുന്ന ജനവാസമില്ലാത്ത സ്ഥലം എന്നാണ്.
മനുഷ്യ വാസം ഇല്ലാത്ത ദ്വീപാണെങ്കിലും, ചെറിയ ഒരു കൂട്ടം ആടുകളും പക്ഷികളും വവ്വാലുകളും എലികളും ഈ പ്രതികൂല കാലാവസ്ഥയിലും ഈ ദ്വീപിൽ വസിക്കുന്നതായി കണ്ടെത്തിയിട്ടുണ്ട്.
വവ്വാലുകളിലെ ഒരു ഉപവർഗ്ഗമായ പറക്കും കുറുക്കൻ (Flying Fox) എന്നയിനമാണ് ഇവിടെ കാണപ്പെടുന്നത്.
കാൽഡെറയുടെ പുറവശവും അകത്തെ കുറച്ചു ഇടങ്ങളും അഗ്നിപർവ്വത സ്ഫോടനത്തിന്റെ സമയത്തെ ലാവാ പ്രവാഹത്തിൽ നിന്നും രക്ഷപെട്ടിട്ടുള്ളതുകൊണ്ട് ഇടതൂർന്ന പച്ചപ്പും ഇവിടെ കാണാനാകും.
രണ്ടു ചെറിയ ശുദ്ധജല നീരുറവകൾ ദ്വീപിന്റെ തെക്കു കിഴക്കു ഭാഗത്തായി കണ്ടെത്തെപ്പെട്ടിട്ടുണ്ട്.
കാട്ടാടുകൾ
ഇവിടെ കാണുന്ന ആടുകൾ വന്യമായി ജീവിക്കുന്നവയാണെങ്കിലും ഒരു പ്രത്യേക വർഗ്ഗമല്ലെന്നും വർഷങ്ങൾക്കു മുമ്പ് ഇവിടെ എത്തിയ നാവികരാരെങ്കിലും ഇവിടെ വിട്ടിട്ടുപോയവയായിരിക്കണം എന്നുമാണ് പുതിയ നിഗമനം.
പ്രകൃതി നിർദ്ധാരണം വഴി ആടുകൾ കടലിലെ ഉപ്പു വെള്ളം കുടിച്ചു ജീവിക്കാൻ കഴിവു നേടിയവയായിട്ട് ആദ്യ കാലങ്ങളിൽ വിശ്വസിക്കപ്പെട്ടിരുന്നു.
എന്നാൽ അടുത്ത കാലത്തായി ചില ചെറു നീരുറവകൾ കണ്ടുപിടിക്കപ്പെടുകയും, അവിടങ്ങളിലെ ശുദ്ധജലം കുടിച്ചാണിവ കഴിയുന്നതെന്നുമാണ് ഇപ്പോൾ അനുമാനിക്കപ്പെടുന്നത്.
സ്ഫോടന ചരിത്രം 2014-ൽ പുകവമിക്കുന്നു.
1787 ലാണ് ബാരെൻ ദ്വീപിന്റെ ആദ്യ സ്ഫോടനം രേഖപ്പെടുത്തപ്പെട്ടിട്ടുള്ളത്.
അതിനു ശേഷം പത്തിൽ കൂടുതൽ തവണ ഈ പർവ്വതം പൊട്ടിത്തെറിച്ചിട്ടുണ്ട്.
2005 മുതൽ 2007 വരെ നീണ്ടു നിന്ന ഇതിന്റെ സ്ഫോടനം 2004-ലെ ഇന്ത്യൻ മഹാസമുദ്രത്തിലെ വിനാശകാരിയായ സുനാമി-ഭൂകമ്പത്തിന്റെ തുടർച്ചയായുണ്ടായതായും അനുമാനിക്കപ്പെടുന്നു.
ഈ അഗ്നി പർവ്വതത്തിന്റെ സ്ഫോടന  ചരിത്രം ഏകദേശം താഴെ കൊടുത്തിരിക്കുന്ന പ്രകാരമാണ്.
മുതൽ വരെ തെളിവ് 2013 ഒക്ടോബർ 12 2016 ഫെബ്രുവരി 15 (തുടരുന്നു.) ചരിത്രപരമായ നിരീക്ഷണം 2013 ഫെബ്രുവരി 16 2013 ഫെബ്രുവരി 16 ചരിത്രപരമായ നിരീക്ഷണം 2010 സെപ്റ്റംബർ 17 2011 ജൂൺ 22 ചരിത്രപരമായ നിരീക്ഷണം 2008 മെയ് 13 2010 ഏപ്രിൽ 19 (?) ചരിത്രപരമായ നിരീക്ഷണം 2005 മെയ് 26 2007 ഡിസംബർ 23 (?) ചരിത്രപരമായ നിരീക്ഷണം 2000 ജനുവരി അറിയപ്പെട്ടിട്ടില്ല ഉറപ്പില്ലാത്തവ 1994 ഡിസംബർ 20 (അതിനു മുൻപോ) 1995 ജൂൺ 5 ± 8 ദിവസങ്ങൾ ചരിത്രപരമായ നിരീക്ഷണം 1991 മാർച്ച് 29 1991 ഒക്ടോബർ 31 ± 7 ദിവസങ്ങൾ ചരിത്രപരമായ നിരീക്ഷണം 1852 അറിയപ്പെട്ടിട്ടില്ല ഉറപ്പില്ലാത്തവ 1832 മാർച്ച് അറിയപ്പെട്ടിട്ടില്ല ചരിത്രപരമായ നിരീക്ഷണം 1803 നവംബർ 1804 Jan 31 (അതിനു ശേഷമോ) ചരിത്രപരമായ നിരീക്ഷണം 1795 ഡിസംബർ 20 1795 ഡിസംബർ 21 (അതിനു ശേഷമോ) ചരിത്രപരമായ നിരീക്ഷണം 1789 മാർച്ച് 24 അറിയപ്പെട്ടിട്ടില്ല ചരിത്രപരമായ നിരീക്ഷണം 1787 മെയ് 12 അറിയപ്പെട്ടിട്ടില്ല ചരിത്രപരമായ നിരീക്ഷണം 8060 BCE ± 100 വർഷങ്ങൾ അറിയപ്പെട്ടിട്ടില്ല ഉറപ്പായത് , Tephrochronology കുറിപ്പുകൾ
2003-ലെ ഡിപ്പാർട്ടുമെന്റ് ഓഫ് എർത്ത് സയൻസ്, ഐ.ഐ.ടി ബോംബേ- പര്യവേഷണ യാത്രാ വിവരണം അനുസരിച്ചുള്ള കണക്കുകൾ.
ഇതും കാണുക Barren Island (Andaman Islands) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നാർകോണ്ഡം ദ്വീപ് ഇന്ത്യയിലെ ദ്വീപുകളുടെ പട്ടിക ഇന്ത്യയിലെ അഗ്നിപർവ്വതങ്ങളുടെ പട്ടിക അവലംബങ്ങൾ പുറം കണ്ണികൾ Volcano Live - Barren Island Volcano - John Seach യൂട്യൂബിലെ വീഡിയോ mapsofindia - Islands of Andaman and Nicobar പഠന റിപ്പോർട്ട്, Department of Geology, Maharaja Sayajirao University of Baroda, By : 	Alok Kumar , ചാപ്റ്റർ-3 {{ cite book }} : Check date values in: | accessdate= ( help )
ബാരോൺ കാജെറ്റൻ വോൺ ഫെൽഡർ ഇംഗ്ലീഷ് വിലാസം https://ml.wikipedia.org/wiki/Baron_Cajetan_von_Felder
ബാരോൺ കാജെറ്റൻ വോൺ ഫെൽഡർ - Baron Cajetan von Felder (19 സെപ്റ്റംബർ 1814 – 30 നവംബർ 1894) ഒരു ഓസ്ട്രിയൻ വക്കീലും, പ്രാണിപഠനശാജ്ഞനും ഉദാരതാവാദിയും ആയിരുന്നു.
അദ്ദേഹം 1868 മുതൽ 1878 വരെ വിയന്നയുടെ മേയർ ആയിരുന്നു.
അദ്ദേഹം വിയന്നയിലെ ഇപ്പോളത്തെ ഒരു ജില്ലയായ Wieden -ൽ ആണ് ജനിച്ചത്.
1826 മുതൽ അനാഥക്കുട്ടിയായിരുന്ന അദ്ദേഹം Seitenstetten Abbey -യിലുള്ള ജിംനേഷ്യത്തിലും , Brno -യിലും വിയന്നയിലുമുള്ള സ്കൂളുകളിലുമായി പ്രാഥമിക വിദ്യാഭ്യാസം പൂർത്തിയാക്കി.
തുടർന്ന് 1834-ൽ നിയമപഠനത്തിന്നായി വിയന്ന യൂണിവേഴ്സിറ്റിയിൽ ചേർന്നു.
അദ്ദേഹം  Brno-യിൽ പരിശീലനം പൂർത്തിയാക്കി തുടർന്ന് വിയന്നയിൽ ഒരു ക്ലെർക്ക് ആയി ജോലി നോക്കി.1841-ൽ ഡോക്ട്രേറ്റ് എടുത്തു.
1835 മുതൽ അദ്ദേഹം പ്രധാനമായും കാൽനടയായിത്തന്നെ ദക്ഷിണ-പടിഞ്ഞാറൻ യൂറോപ്പിലെങ്ങും ചുറ്റിസഞ്ചരിക്കുകയും വിദേശഭാഷകൾ പഠിക്കുകയും ചെയ്തു.
1843 മുതൽ അദ്ദേഹം Theresianum അക്കാദമിയിൽ ഒരു സഹായിയായും വിയന്ന കോടതിയിൽ ദ്വിഭാഷിയായും ജോലിചെയ്തു.
1848-ൽ ഓസ്ട്രിയൻ വിപ്ലവം തുടങ്ങുന്നതിന് ഏതാനും ദിവസങ്ങൾക്കു മുൻപ് അദ്ദേഹം ബാർ പരീക്ഷയിൽ വിജയിച്ചു.
1848 ഒക്ടോബറിൽ പുതുതായി രൂപംകൊണ്ട മുൻസിപ്പൽ കൗൺസിലിൽ തെരഞ്ഞെടുക്കപ്പെട്ടെങ്കിലും രാഷ്ട്രീയമായ അഭിപ്രായ വ്യതാസങ്ങളെത്തുടർന്ന്  ഏതാനും മാസങ്ങൾക്കുള്ളിൽ അദ്ദേഹം രാജിവച്ചു.
തുടർന്നുള്ള പത്തുവർഷം അദ്ദേഹം വിയന്നയിൽ ഒരു വക്കീലായി ജോലി ചെയ്തു.
അക്കാലത്ത് അദ്ദേഹം ഏഷ്യ , ആഫ്രിക്ക , കിഴക്കേ യൂറോപ്പ് , വടക്കേ മുനമ്പ് , റഷ്യ എന്നീ സ്ഥലങ്ങൾ സന്ദർശിച്ചു.
1852-ൽ ഖാർത്തൂമിൽവച്ചു അദ്ദേഹം Alfred Brehm എന്ന ജർമൻ ജന്തുശാസ്ത്രജ്ഞനെ കണ്ടുമുട്ടി.
ഈ യാത്രകളിൽ അദ്ദേഹം ഒരുപാട് വണ്ടുകളെയും ചിത്രശലഭങ്ങളെയും ശേഖരിച്ചു.
1860-ൽ അദ്ദേഹം Academy of Sciences Leopoldina -ൽ ചേർന്നു.
1861-ൽ അദ്ദേഹം വീണ്ടും വിയന്ന മുൻസിപ്പൽ കൗൺസിലറായി തെരഞ്ഞെടുക്കപ്പെട്ടു.
1863-ൽ അദ്ദേഹം സഹമേയറായി.
1868-ൽ മേയറുടെ മരണത്തെത്തുടർന്ന് അടുത്ത മേയറായി അദ്ദേഹം നിയമിതനായി.
കൗൺസിലിലുള്ള ഉദാരതാവാദികളുടെ പിൻതുണയോടെ ഏകദേശം പത്തുവർഷത്തോളം അദ്ദേഹം മേയറായി തുടർന്ന്.
അതിനിടയിൽ 1871, 1874 , 1877 എന്നീ വർഷങ്ങളിലായി മൂന്നുപ്രാവശ്യംകൂടി അദ്ദേഹം വിജയിച്ചു.1869 മുതൽ ഓസ്ട്രിയൻ Landtag -ന്റെ ഉപപ്രസിഡന്റായും ഉപരിസഭയിൽ അംഗമായും Franz Joseph I of Austria ചക്രവർത്തിയാൽ നിയമിതനായി.
അദ്ദേഹത്തിൻറെ പ്രധാന സംഭാവനകൾ വിയന്ന സിറ്റി ഹാൾ , വിയന്ന റിങ്ങ് റോഡ് , ൧൮൭൩-ലെ ആഗോള മേള എന്നിവയാണ്.
എങ്കിലും ജർമ്മൻ ദേശീയവാദികളിൽനിന്നും ക്രിസ്തീയ സംഘടനകളിൽനിന്നുമുള്ള കടുത്ത എതിർപ്പിനെത്തുടർന്ന് അദ്ദേഹം 1878-ൽ രാജിവച്ചു.
പ്രഭു സ്ഥാനം നഷ്ടപ്പെട്ടെങ്കിലും ഒരുതവണകൂടി (1880-1884) അദ്ദേഹം Landtag -ന്റെ പ്രസിഡന്റായി.
തുടർന്ന് അനാരോഗ്യംമൂലം അദ്ദേഹം പിന്മാറി.
തുടർന്ന് അദ്ദേഹം സ്വകാര്യജീവിതം നയിച്ചു.
തിമിരംമൂലം അദ്ദേഹം ഏറെക്കുറെ അന്ധനായെങ്കിലും വളരെയധികം ഓർമ്മക്കുറിപ്പുകൾ പ്രസിദ്ധീകരിച്ചു.
തന്റെ 80-ആം ജന്മദിനം കഴിഞ്‍ ഏതാനും ആഴ്ചകൾ കഴിഞ്ഞപ്പോൾ അദ്ദേഹം നിര്യാതനായി.
Klosterneuburg ശ്മശാനത്തിൽ അദ്ദേഹത്തെ സംസ്കരിച്ചു.
ശാസ്ത്രീയ കൃതികൾ Reise Fregatte Novara -ൽ നിന്നും ഉള്ള കിളിവാലൻ ചിത്രശലഭങ്ങൾ
അദ്ദേഹം Alois Friedrich Rogenhofer -ന്റെയും തന്റെ മകനായ Rudolf Felder -ന്റെയും കൂടിച്ചേർന്ന് Reise Fregatte Novara: Zoologischer Theil.
, Lepidoptera, Rhopalocera ( Journey of the Frigate Novara... ) എന്ന പുസ്തകം മൂന്നുഭാഗങ്ങളായി  1865–1867 കാലഘട്ടത്തിൽ പ്രസിദ്ധീകരിച്ചു.
SMS Novara എന്ന യുദ്ധക്കപ്പലിൽ Bernhard von Wüllerstorf-Urbair -ന്റെ കീഴിൽ 1857–1859 വർഷങ്ങളിൽ തന്റെ മകനോടൊപ്പം അദ്ദേഹം പര്യവേക്ഷണയാത്രകളിലേർപ്പെടുകയും ധാരാളം പ്രാണികളെ ശേഖരിച്ചു വിയന്നയിലെ Naturhistorisches Museum -ലും ലണ്ടനിലെ നാച്ചുറൽ ഹിസ്റ്ററി മ്യൂസിയത്തിലും നിക്ഷേപിക്കുകയും ചെയ്തു.
1856 -1891കാലയളവിൽ അദ്ദേഹത്തിനു ലഭിച്ച 1,000 -ൽ അധികം കത്തുകളും മ്യൂസിയത്തിലുണ്ട്.
പത്തൊൻപതാം നൂറ്റാണ്ടിൽ ലോകമെങ്ങുമുള്ള പ്രാണിപഠനശാസ്ത്രവിദക്തർ അദ്ദേഹത്തിനയച്ച കത്തുകളാണവ.
അവലംബം പുറം കണ്ണികൾ Cajetan von Felder എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Picture and short biography Archived 2012-12-30 at Archive.is from the Aeiou Encyclopedia .
BDH Species lepidopterorum hucusque descriptae vel iconibus expressae in seriem systematicam digestae a C. et R. Felder .
Separata editio ex Actis C. r. Societatis zoolog.
-botanicae.
Vindobonae,typis C. Ueberreuter (1864).
Plates Reise der Österreichischen Fregatte Novara um die Erde in den Jahren 1857, 1858, 1859 unter den Befehlen des Commodore B. von Wüllerstorf-Urbair.
(1864) Zoologischer Theil.
Zweite Abteilung: Lepidoptera.
Cajetan Felder, Rudolf Felder, Alois F. Rogenhofer Verlag: Kaiserlich-Königliche Hof- und Staatsdruckerei.
In Commission bei Carl Gerolds's Sohn.
1864 Wien Archived 2010-05-05 at the Wayback Machine .
വിക്കിസ്പീഷിസിൽ Cajetan Freiherr von Felder എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ബാരൺ ഹോസ്മാൻ ഇംഗ്ലീഷ് വിലാസം https://ml.wikipedia.org/wiki/Georges-Eug%C3%A8ne_Haussmann Georges-Eugène Haussmann, circa 1860
പാരിസ് നഗരത്തെ ഇന്നത്തെ രീതിയിൽ നവീകരിക്കുന്നതിന് പ്രധാന പങ്കു വഹിച്ച വ്യക്തിയാണ് ബാരൺ ഹോസ്മാൻ .
ഫ്രഞ്ച് ചക്രവർത്തി നെപ്പോളിയൻ മൂന്നാമനാണ് പാരിസ്  പുതുക്കി പണിയുന്നതിനായി  ഹോസ്മാനെ നിയോഗിച്ചത്.
ബാരോ കടലിടുക്ക് ബാരോ കടലിടുക്ക്, നുനാവട്ട്, കാനഡ.
Nunavut Northwest Territories Greenland
ബാരോ കടലിടുക്ക് വടക്കൻ കാനഡയിലെ നുനാവട്ടിലെ ഒരു കപ്പൽപ്പാതയാണ്.
പാരി ചാനലിന്റെ ഭാഗമായ ഈ കടലിടുക്ക് വടക്ക് ഭാഗത്ത് കോൺവാലിസ് ദ്വീപ് , ഡെവൺ ദ്വീപ് എന്നിവയേയും തെക്കോട്ട് പ്രിൻസ് ഓഫ് വെയിൽസ് ദ്വീപ് , സോമർസെറ്റ് ദ്വീപ് , പ്രിൻസ് ലിയോപോൾഡ് ദ്വീപ് എന്നിവ ഉൾപ്പെടെയുള്ള നിരവധി വലിയ ദ്വീപുകളെയും വേർതിരിക്കുന്നു.
സാധാരണയായി നവംബർ അവസാനം വരെ തണുത്തുറയുകയോ ഡിസംബർ അവസാനം വരെ ഘനീഭവിക്കുകയോ ചെയ്യാത്ത അതിന്റെ കിഴക്കൻ ഭാഗത്തിന്റെ ആദ്യ 30 മൈൽ (48 കി.മീ) ഭാഗത്ത്  ദ്വീപുകളൊന്നുംതന്നെയില്ല.
ഗാരറ്റ് ദ്വീപ് , ലോതർ ദ്വീപ്, യംഗ് ഐലൻഡ്, ഹാമിൽട്ടൺ ദ്വീപ്, റസ്സൽ ദ്വീപ് എന്നിവ ബാതർസ്റ്റ് ദ്വീപിന്റെ തെക്ക് ഭാഗത്താണ് സ്ഥിതിചെയ്യുന്നത്.
ബ്രൗൺ ദ്വീപ്, സോമർവില്ലെ ദ്വീപ്, ഗ്രിഫിത്ത് ദ്വീപ് എന്നിവ കോൺവാലിസ് ദ്വീപിന്റെ തെക്കുപടിഞ്ഞാറായി സ്ഥിതി ചെയ്യുന്നു.
ഡെവൺ ദ്വീപിൽ നിന്നകലെയായാണ് ബീച്ചെ ദ്വീപ് സ്ഥിതി ചെയ്യുന്നത്.
ലാൻകാസ്റ്റർ സൗണ്ടുമായുള്ള കിഴക്കൻ ജംഗ്ഷൻ മുതൽ വിസ്‌കൗണ്ട് മെൽവില്ലെ സൗണ്ടുമായുള്ള പടിഞ്ഞാറൻ ജംഗ്ഷൻ വരെ, കടലിടുക്കിന് ഏകദേശം 170 മൈൽ (270 കിലോമീറ്റർ) നീളമുണ്ട്.
പ്രിൻസ് ലിയോപോൾഡ് ദ്വീപിനും ഡെവോൺ ദ്വീപിലെ കേപ് ഹർഡിനും ഇടയിലുള്ള ഇതിന്റെ കിഴക്കൻ മുഖത്തിന് ഏകദേശം 28 മൈൽ (45 കിലോമീറ്റർ) വീതിയുണ്ട്.
തെക്കുപടിഞ്ഞാറൻ ബാതർസ്റ്റ് ദ്വീപിലെ കേപ് കോക്ക്ബേണിലെ അതിന്റെ പടിഞ്ഞാറൻ മുഖത്തിന് 66 മൈൽ (106 കിലോമീറ്റർ) വീതിയുണ്ട്.
ബാരോങ് ക്ഷേത്രം
ഇന്തോനേഷ്യയിലെ കാൻഡി പ്രദേശത്തു സ്ഥിതിചെയ്യുന്ന ഒരു ഹൈന്ദവ ക്ഷേത്രമാണ് ബാരോങ് ക്ഷേത്രം ( Indonesian : Candi Barong ).
ഒമ്പതാം നൂറ്റാണ്ടിൽ നിർമ്മിക്കപ്പെട്ടുവെന്ന് വിശ്വസിക്കപ്പെടുന്ന ഈ ക്ഷേത്രം രാടുബോകൊ സമുച്ചയത്തിൽ നിന്നും ഏകദേശം 800 മീറ്ററോളം കിഴക്കുഭാഗത്താണ് നിലനിൽക്കുന്നത്.
ഇന്തോനേഷ്യയിലെ യോഗ്യകർത്താ പ്രദേശത്ത്, പ്രംബനൻ ഉപജില്ലയിൽ കാൻഡിസാരി കുന്നുകളിലാണ് ഈ ക്ഷേത്രം സ്ഥിതിചെയ്യുന്നത്.
ഇതിന്റെ കുംഭഗോപുരങ്ങളിലുള്ള പ്രാകാരങ്ങൾക്ക് ബാരോങ് രൂപവുമായുള്ള് സാദൃശ്യമാണ് അവക്ക് ആ പേരു നേടിക്കൊടുത്തത്.
വാസ്തു
മധ്യ ജാവയിലെ മറ്റുള്ള ക്ഷേത്രങ്ങളിൽ നിന്നും വിഭിന്നമായി ബാരോങ് ക്ഷേത്രത്തിനു ഒരുപുന്ദെൻ ബെരുന്ദെക് എന്ന ഒരു വിതാനം കൂടിയുണ്ട്.
ഇത് ബാലിയിലെ ഹിന്ദു പ്രഭവ കാലത്തിനും മുമ്പുള്ള ജാവയിലെ ശില്പകലാശൈലിയാണെന്നാണ് കരുതപ്പെടുന്നു.
ഈ ക്ഷെത്രത്തിനു മൂന്നുനിലകളിലുള്ള വിതാനങ്ങളൂണ്ട്.
ഒന്നാം മാളീക  വാസ്തുവിന്റെ പടിഞ്ഞാറെ ചതുരത്തിൽ ആണ്.
രണ്ടാമത്തേത് 90 x 63 ചതുരശ്ര മീറ്ററുള്ള ഒരു ശിലാഖണ്ഡം ആണ്.
മൂന്നാമത്തേതിനു  50 x 50 ചതുരശ്ര മീറ്ററാണ്.
പടിഞ്ഞാറുഭാഗത്താണ് ഇതിൻറെ പ്രവേശന കവാടം.
പടിഞ്ഞാറെ വശത്തിന്റെ നടുവിൽ ഒന്നാം നിലവരെ ഒരു ഗോവണിയും സ്ഥാപിക്കപ്പെട്ടിരിക്കുന്നു.
കാണുക കെവു പ്ലെയ്ൻ പ്രംബരൻ റതു ബോക്കോ ബൻയൂനിബോ ഇജോ ടെമ്പിൾ അവലംബം പുറം കണ്ണികൾ Candi Barong എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Barong temple map in wikimapia
ബാരോറിസപ്റ്റർ ഇംഗ്ലീഷ് വിലാസം https://ml.wikipedia.org/wiki/Baroreceptor
കഴുത്തിലൂടെ മസ്തിഷ്കത്തിലെത്തുന്ന ഇടത് - വലത് കരോട്ടിഡ് ധമനീഭിത്തിയിലും മഹാധമനിയുടെ വളവിലും (Aortic Arch) കാണപ്പെടുന്ന ഒരുതരത്തിലുള്ള മെക്കാനോറിസപ്റ്ററുകളാണ് ബാരോറിസപ്റ്ററുകൾ.
രക്തക്കുഴലിലൂടെ ഒഴുകുന്ന രക്തത്തിന്റെ മർദ്ദവ്യത്യാസം മനസ്സിലാക്കി രക്തപ്രവാഹം സാധാരണ നിലയിലാക്കുകയാണിലരുടെ ധർമ്മം.
രക്തക്കുഴലിന്റെ ഭിത്തിയിലുണ്ടാകുന്ന വലിവ് (Stretch) മനസ്സിലാക്കി മെഡുല്ല ഒബ്ലോംഗേറ്റയിലെ ന്യൂക്ലിയസ്സ് ട്രാക്റ്റസ് സോളിറ്റാരിയസ്സ് എന്ന ഭാഗത്തേയ്ക്ക് ഇവ നാഡീയആവേഗങ്ങൾ അയയ്ക്കുകയും അതുവഴി രക്തപ്രവാഹം സാധാരണനിലയിലാകുകയും ചെയ്യുന്നു.
ബാരൺ ഹര
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ബാരൺ ഹര.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ബാരൺ ഹര സ്ഥിതിചെയ്യുന്നത്.
ബാരൺ ഹര വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ബാരൺ ഹര ൽ 297 വീടുകൾ ഉണ്ട്.
ആകെ ജനസംഖ്യ 1462 ആണ്.
ഇതിൽ 748 പുരുഷന്മാരും 714 സ്ത്രീകളും ഉൾപ്പെടുന്നു.
ബാരൺ ഹര ലെ സാക്ഷരതാ നിരക്ക് 68.19 ശതമാനമാണ്.
ബാരൺ ഹര ലെ 6 വയസ്സിനു താഴെയുള്ള കുട്ടികളുടെ എണ്ണം 192 ആണ്.
ഇത് ബാരൺ ഹര ലെ ആകെ ജനസംഖ്യയുടെ 13.13 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 566 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 427 പുരുഷന്മാരും 139 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 78.62 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 32.33 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ബാരൺ ഹര ലെ 686  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 297 - - ജനസംഖ്യ 1462 748 714 കുട്ടികൾ (0-6) 192 108 84 പട്ടികജാതി 686 360 326 പട്ടിക വർഗ്ഗം 0 0 0 സാക്ഷരത 68.19 % 51.96 % 48.04 % ആകെ ജോലിക്കാർ 566 427 139 ജീവിതവരുമാനമുള്ള ജോലിക്കാർ 445 389 56 താത്കാലിക തൊഴിലെടുക്കുന്നവർ 183 153 30 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ബാരെൻ ദ്വീപ് (വിവക്ഷകൾ)
ബാരെൻ ദ്വീപ് എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ദ്വീപുകൾ ഇന്ത്യ ബാരെൻ ദ്വീപ് (ഇന്ത്യ) - ഇന്ത്യയിലേയും തെക്കനേഷ്യാ പ്രദേശത്തെ തന്നെയും ഒരേയൊരു സജീവ അഗ്നിപർവ്വതം .
അമേരിക്ക ബാരെൻ ദ്വീപ് (അമേരിക്ക) - അമേരിക്കൻ ഉപഭൂഖണ്ഡത്തിലെ ദ്വീപ്.
(ഒന്നിൽക്കുടുതൽ ദ്വീപുകൾ ഇതേപേരിൽ നിലവിലുണ്ട്. ചലചിത്രം ബാരെൻ ഐലന്റ് (ചലച്ചിത്രം) - 2013-ൽ പുറത്തിറങ്ങിയ ചൈനീസ് ചലച്ചിത്രം.
ബാരോ കൃഷ്ണയ്യാ
കനകദാസൻ രചിച്ച ഒരു കീർത്തനമാണ് ബാരോ കൃഷ്ണയ്യാ .
ടി. കെ. ഗോവിന്ദ റാവു ആണത്രേ ഇത് രാഗമാലികയിൽ ചിട്ടപ്പെടുത്തിയത്.
ഈ കീർത്തനത്തിലെ പല്ലവിയും അനുപല്ലവിയും ഒന്നാമത്തെ ചരണവും മാണ്ട് രാഗത്തിലും രണ്ടാം ചരണം മിശ്ര പിലൂ രാഗത്തിലും മൂന്നാമത്തെ ചരണം ജോൺപുരി രാഗത്തിലും പാടിവരുന്നു.
ബാരോ കൃഷ്ണയ്യാ നിന്ന ഭക്തര മനേഗീഗാ കൃഷ്ണയ്യാ അനുപല്ലവി
ബാരോ നിനമുഖതോരോ നിനസരിദാരോ ജഗധര ശീലനേ ചരണങ്ങൾ ചരണം 1
അന്ദുഗേ പദഗവുഗാലന്തിഗേ കിരുഗെജ്ജേ ധിം ധിമി ധിമി ധിമി ധിമിയെനുത പൊൻകുഴലാലൂദുതാ ബാരയ്യാ ചരണം 2
കങ്കണ കരദല്ലീ പൊന്നുംഗുര ഹോളെയുത കിങ്കിണി കിണികിണി കിണിയെനുത പൊൻകുഴലൂദുത ബാരയ്യാ ബാരോ കൃഷ്ണയ്യാ ചരണം 3
വാസാ ഉഡുപ്പിലി നെലയാദി കേശവനേ ദാസാ നിനപദദാസ ദാസാ നിനപദദാസാ നിനപദദാസാ സലഹലു ബാരയ്യാ അർത്ഥം അവലംബം പുറത്തേക്കുള്ള കണ്ണികൾ ടി എം കൃഷ്ണയുടെ ആലാപനം
പുഷ്പ പ്രധാൻ
പുഷ്പ പ്രധാൻ (ജനനം നവംബർ 25, 1981) ഇന്ത്യയുടെ വനിതാ ദേശീയ ഹോക്കി ടീം അംഗമാണ്.
2004 ലെ ഹോക്കി ഏഷ്യ കപ്പിൽ ഗോൾഡ് കിരീടം നേടിയപ്പോൾ അവർ ടീമിനൊപ്പം കളിച്ചു.
റാഞ്ചിയിലെ ബരിയാടു  ഗവൺമെന്റ് ഗേൾസ് ഹൈസ്കൂളിൽ ആയിരുന്നു പഠനം അവലംബങ്ങൾ ജീവചരിത്രം
https://web.archive.org/web/20081120050327/http://www.bharatiyahockey.org.
/khiladi/stree/2004/pushpa_pradhan.htm
പുഷ്പ മിത്ര ഭാർഗവ ഇംഗ്ലീഷ് വിലാസം https://ml.wikipedia.org/wiki/Pushpa_Mittra_Bhargava ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇന്ത്യക്കാരനായ ശാസ്ത്രജ്ഞനും എഴുത്തുകാരനും ഭരണകർത്താവും ആണ് പി.എം. ഭാർഗവ എന്നറിയപ്പെടുന്ന പുഷ്പ മിത്ര ഭാർഗവ ..
തന്മാത്രാ ജീവ ശാസ്ത്രജ്ഞനായിരുന്ന അദ്ദേഹം ഹൈദരാബാദിലെ സെന്റെർ ഫോർ സെല്ലുലാർ ആന്റ് മോളിക്കുലാർ ബയോളജിയുടെ സ്ഥാപകനും തലവനും ആയിരുന്നു.
1928 ഫെബ്രുവരി 22നു രാജസ്ഥാനിലെ അജയ്‌മേരുവിലാണ് ജനിച്ചു.
സെന്റർ ഫോർ സെല്ലുലാർ ആൻഡ് മോളിക്കുലർ ബയോളജിയുടെ സ്ഥാപക ഡയറക്ടറാണ്.
1986ൽ  പദ്മഭൂഷൺ ലഭിച്ചു.
സ്വതന്ത്രചിന്തയോടും യുക്തിബോധത്തോടും ശാസ്ത്ര ചിന്തയോടുമുള്ള മോദി സർക്കാറിന്റെ നിലപാടിൽ പ്രതിഷേധിച്ച് 2015 ൽ പദ്മഭൂഷൺ തിരികെ നൽകുമെന്ന് പ്രഖ്യാപിച്ചു.
പുരസ്കാരങ്ങൾ പദ്മഭൂഷൺ അവലംബം
പുഷ്പക് എക്സ്പ്രസ്സ്‌ ഇംഗ്ലീഷ് വിലാസം https://ml.wikipedia.org/wiki/Pushpak_Express
ലക്നൌ ജങ്ഷനും മുംബൈ സിഎസ്ടിക്കും ഇടയിൽ സർവീസ് നടത്തുന്ന ഇന്ത്യൻ റെയിൽവേയുടെ ദിവസേനയുള്ള സൂപ്പർഫാസ്റ്റ് എക്സ്പ്രസ്സ്‌ ട്രെയിനാണ് പുഷ്പക് എക്സ്പ്രസ്സ്‌ (12533/12534).
ട്രെയിൻ നമ്പർ 12533 പുഷ്പക് എക്സ്പ്രസ്സ്‌ ലക്നൌ ജങ്ഷൻ മുതൽ മുംബൈ സിഎസ്ടി വരെ സർവീസ് നടത്തുന്നു.
ട്രെയിൻ നമ്പർ 12534 പുഷ്പക് എക്സ്പ്രസ്സ്‌ മുംബൈ സിഎസ്ടി മുതൽ ലക്നൌ ജങ്ഷൻ വരെ സർവീസ് നടത്തുന്നു.
പുരാണത്തിൽ രാവണൻറെ പറക്കുന്ന വാഹനമായ പുഷ്പകവിമാനത്തിൻറെ പേരാണ് ഈ ട്രെയിനിനു നൽകിയിരിക്കുന്നത്.
ട്രെയിൻ നമ്പർ 12533 പുഷ്പക് എക്സ്പ്രസ്സ്‌ ദിവസേന ഇന്ത്യൻ സമയം 19:45-നു ലക്നൌ ജങ്ഷനിൽനിന്നും പുറപ്പെട്ടു അടുത്ത ദിവസം ഇന്ത്യൻ സമയം 20:05-നു മുംബൈ സിഎസ്ടിയിൽ എത്തിച്ചേരുന്നു.
ട്രെയിൻ നമ്പർ 12533 പുഷ്പക് എക്സ്പ്രസ്സിനു ലക്നൌ ജങ്ഷൻ കഴിഞ്ഞാൽ ഉന്നാഓ ജങ്ഷൻ (2 മിനിറ്റ്), കാൻപൂർ സെൻട്രൽ (12 മിനിറ്റ്), ഒറായ് (2 മിനിറ്റ്), ഝാൻസി ജങ്ഷൻ (12 മിനിറ്റ്), ലളിത്പൂർ (2 മിനിറ്റ്), ഭോപാൽ ജങ്ഷൻ (10 മിനിറ്റ്), ഹബീബ്ഗഞ്ച് (2 മിനിറ്റ്), ഇറ്റാർസി ജങ്ഷൻ (5 മിനിറ്റ്), ഖണ്ഡ്വ (5 മിനിറ്റ്), ഭുസാവൽ ജങ്ഷൻ (15 മിനിറ്റ്), മന്മാദ് ജങ്ഷൻ (2 മിനിറ്റ്), നാസിക്ക് റോഡ്‌ (2 മിനിറ്റ്), കല്ല്യാൺ ജങ്ഷൻ (5 മിനിറ്റ്), ദാദർ (2 മിനിറ്റ്), മുംബൈ സിഎസ്ടി എന്നീ സ്റ്റോപ്പുകളാണ് ഉള്ളത്.
ട്രെയിൻ നമ്പർ 12534 പുഷ്പക് എക്സ്പ്രസ്സ്‌ ദിവസേന ഇന്ത്യൻ സമയം 08:20-നു മുംബൈ സിഎസ്ടിയിൽനിന്നും പുറപ്പെട്ടു അടുത്ത ദിവസം ഇന്ത്യൻ സമയം 08:40-നു ലക്നൌ ജങ്ഷനിൽ എത്തിച്ചേരുന്നു.
ട്രെയിൻ നമ്പർ 12534 പുഷ്പക് എക്സ്പ്രസ്സിനു മുംബൈ സിഎസ്ടി കഴിഞ്ഞാൽ കല്ല്യാൺ ജങ്ഷൻ (3 മിനിറ്റ്), നാസിക്ക് റോഡ്‌ (2 മിനിറ്റ്), മന്മാദ് ജങ്ഷൻ (2 മിനിറ്റ്), ഭുസാവൽ ജങ്ഷൻ (15 മിനിറ്റ്), ഖണ്ഡ്വ (5 മിനിറ്റ്), ഇറ്റാർസി ജങ്ഷൻ (5 മിനിറ്റ്), ഹബീബ്ഗഞ്ച് (2 മിനിറ്റ്), ഭോപാൽ ജങ്ഷൻ (5 മിനിറ്റ്), ലളിത്പൂർ (2 മിനിറ്റ്), ഝാൻസി ജങ്ഷൻ (12 മിനിറ്റ്), ഒറായ് (2 മിനിറ്റ്), കാൻപൂർ സെൻട്രൽ (15 മിനിറ്റ്), ഉന്നാഓ ജങ്ഷൻ (2 മിനിറ്റ്), ലക്നൌ ജങ്ഷൻ എന്നീ സ്റ്റോപ്പുകളാണ് ഉള്ളത്.
പുഷ്പ ഹാൻസ് ഇംഗ്ലീഷ് വിലാസം https://ml.wikipedia.org/wiki/Pushpa_Hans
2007ൽ ഭാരത സർക്കാരിന്റെ പത്മശ്രീ പുരസ്കാരം ലഭിച്ച  ചലച്ചിത്ര പിന്നണി ഗായികയാണ് പുഷ്പ ഹാൻസ് .
ഹിന്ദി - പഞ്ചാബി ചലച്ചിത്രങ്ങളിൽ അഭിനയിച്ചിട്ടുണ്ട്.
പുരസ്കാരങ്ങൾ പത്മശ്രീ അവലംബം ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Pushpa Hans
പുഷ്പകർ (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
പുഷ്പകർ എന്ന പദത്തിന്റെ വിവക്ഷകൾ: അമ്പലവാസി ജാതികളിൽ പുഷ്പകൻ, നമ്പീശൻ, തീയാട്ടുണ്ണി, കുരുക്കൾ, പൂപ്പള്ളി തുടങ്ങിയവയെ പൊതുവായി വിവക്ഷിക്കുന്ന പുഷ്പകബ്രാഹ്മണർ എന്ന അർത്ഥത്തിൽ പുഷ്പകൻ അല്ലെങ്കിൽ പുഷ്പകയുണ്ണി (പുഷ്പക ഉണ്ണി അല്ലെങ്കിൽ പുഷ്പകനുണ്ണി) എന്ന ജാതിയിലെ ആളുകൾ പുഷ്പകൻ, നമ്പീശൻ എന്നീ ജാതികളിലെ ആളുകളെ ചേർത്ത് പുഷ്പകനുണ്ണി, പുഷ്പകപ്രവൃത്തി ചെയ്യുന്ന നമ്പീശൻ, പുഷ്പകനമ്പ്യാർ, പൂപ്പാലികൻ (പൂപ്പള്ളി) എന്നിവരെ ചേർത്ത്
പുഷ്പകവിമാനം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.